Eva Andreea Leu

S-a născut la 3 februarie 2009. Cu câteva luni înainte de apariția ei pe lume, pleca în lumea de dincolo de nouri, marele actor Ștefan Iordache, unchiul ei pe linie maternă, născut în același 3 februarie. Era ca și cum îi preda ștafeta.Eva a manifestat de la început, o înclinație către desen și dans. Familia a îndrumat-o de la o vârstă fragedă către clasa de desen a doamnei Doina Anghel, conducătoarea școlii particulare „Studio Creativ”, unde a participat câțiva ani, urmând cursuri de inițiere și apoi tematice, ilustrație de carte și carte-obiect, fiecare copil creând o cărticică personală, după propria poveste sau după o poveste îndrăgită, cu ilustrații personale, au lucrat în diverse tehnici, desen, pastel, pictură în acrilic, colaje, pictură pe sticlă, șabloane confecționate de ei etc. O temă interesantă a fost „Orașe din Europa”, care i-a purtat prin Olanda, Italia, Anglia etc. A participat la câteva expoziții colective, care s-au bucurat de succes. Un tablou creat în 2021 este cuprins în catalogul care a fost conceput în urma expoziției Proiectului Internațional „Culori pentru Pace”, coordonator doamna Mioara Voicu. A urmat în paralel cursuri de Dans la școala particulară „Show Dance Art”, cu care a participat la numeroase concursuri de grup și solo, unde a primit nenumărate diplome și trofee.Alături de mama sa, a participat la câteva acţiuni caritabile, donând din lucrurile personale, îmbrăcăminte, jucării, cărţi, mobilă, unor familii cu copii mulţi şi care aveau dificultăţi financiare. I-a făcut plăcere să ajute la împachetarea cadourilor şi repartizarea lor.Îi place mişcarea în aer liber, mersul cu bicicleta, cu patinele cu rotile vara sau pe gheaţă iarna, mersul cu trotineta, cu prietenele sale sau împreună cu mama sa.Este elevă la Școala nr. 27 „Principesa Ileana”, București și a terminat clasa a cincea cu media 9,73.

Eugenia Duță

Contents